Greek Legal Document

Category: 267

Content:
4. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 99 της 30 Απρ./14 Μαϊου 2001 (ΦΕΚ Α΄95) Ατομικά έγγραφα των μονίμων αξιωματικών των Ενόπλων Δυνάμεων και καθορισμός κάθε άλλης αναγκαίας λεπτομέρειας σχετικής με τα θέματα αυτά. Έχοντας υπόψη: α. Τα άρθρα 8, 9 και 10 του Ν. 2439/96 «Ιεραρχία και εξέλιξη των μονίμων αξιωματικών των Ενόπλων Δυνάμεων και άλλες διατάξεις» (ΦΕΚ Α΄ 219). Σελ. 266,42(γ) Τεύχος 1386 Σελ. 22 β. Την Εισήγηση του ΣΑΓΕ που διατυπώθηκε με την Γνωμάτευση υπ' αριθ. 4 της 20ης/1999 Συνεδρίασης αυτού. γ. Το άρθρο 29Α του Ν. 1558/85 (ΦΕΚ Α΄ 137), το οποίο προστέθηκε με το άρθρο 27 του Ν. 2081/92 (ΦΕΚ Α΄ 154) και τροποποιήθηκε με το άρθρο 1 του Ν. 2469/97 (ΦΕΚ Α΄ 38), και το γεγονός ότι από τις διατάξεις του παρόντος δεν προκαλείται επιβάρυνση εις βάρος του Κρατικού Προϋπολογισμού. δ. Την υπ' αριθμ. 401/2000 γνωμοδότηση του Γ΄ Τμήματος Διακοπών του Συμβουλίου της Επικρατείας, μετά από πρόταση του Υπουργού Εθνικής Άμυνας, αποφασίζουμε: Άρθρ. 8.-1. Ο αξιολογών έχει το δικαίωμα να αξιολογεί τους υφισταμένους του και φέρει την ευθύνη της αξιολόγησής του αυτής. Η αξιολόγηση πρέπει να είναι απολύτως αντικειμενική και αμερόληπτη και να απορρέει από γεγονότα ή άλλα στοιχεία αντικειμενικώς ακριβή και όχι από υπόνοιες, σχόλια ή πληροφορίες. 2. Ο αξιολογών οφείλει: α. Να παρακολουθεί συνεχώς το έργο που επιτελούν οι υφιστάμενοί του και να ελέγχει την εν γένει απόδοσή τους. β. Να λαμβάνει υπόψη του όλα τα στοιχεία που αφορούν τον αξιολογούμενο, ανεξάρτητα εάν αυτά είναι ευμενή ή δυσμενή. γ. Να αποβάλλει κάθε αίσθημα συμπάθειας ή αντιπάθειας και να βαθμολογεί ή να περιγράφει με ακρίβεια και αντικειμενικότητα. δ. Να τηρεί επακριβώς τις διατάξεις που διέπουν τη σύνταξη των Εκθέσεων και των Σημειωμάτων Αξιολόγησης, των Εκθέσεων Πολεμικής Δράσης και των Ειδικών Εκθέσεων Αποστρατείας. 'Εκθεση Αξιολόγησης Άρθρ. 9.-1. Η 'Εκθεση Αξιολόγησης συντάσσεται από τον αξιολογούντα αξιωματικό σε ένα και μοναδικό αντίτυπο, στο ειδικό έντυπο που καθορίζεται στο Παράρτημα «Α» του παρόντος, υπό την προϋπόθεση ότι ο αξιολογούμενος υπηρέτησε υπό τις διαταγές του αξιολογούντα για χρονικό διάστη-μα τουλάχιστον εκατό ημερών. 36.Γ.θ.4 Ατομικά Έγγραφα Αξιωματικών 2. Οι Εκθέσεις Αξιολόγησης διακρίνονται σε: α. Τακτικές, οι οποίες συντάσσονται μέχρι την 31η Δεκεμβρίου κάθε έτους και πρέπει να υποβάλλονται στην οικεία Διεύθυνση το αργότερο μέχρι την 20ή Ιανουαρίου του επομένου έτους. Οι εκθέσεις αξιολόγησης των αξιωματικών που υποβάλλουν προσφυγή πρέπει να εξετάζονται από το όργανο οριστικής αξιολόγησης που επιλαμβάνεται κατά τα προβλεπόμενα στη παρ. 4 του άρθρου 6 του παρόντος και να υποβάλλονται στην αντίστοιχη Διεύθυνση το αργότερο μέχρι την 20ή Φε-βρουαρίου. β. 'Εκτακτες, οι οποίες συντάσσονται όταν δίδεται σχετική διαταγή από τον Αρχηγό του αντιστοίχου Κλάδου ΕΔ ή τον Αρχηγό ΓΕΕΘΑ ή όταν ο αξιολογούμενος ή ο αξιολογών μετατίθεται ή αποσπάται για διάστημα άνω των εκατό ημερών. 3. Εκθέσεις Αξιολόγησης και Σημειώματα Αξιολόγησης συντάσσονται για όλους τους αξιωματικούς, με εξαίρεση τους Αρχηγούς των ΓΕ και τους αποστρατευόμενους, από τους Διοικητές, Κυβερνήτες ή Διευθυντές, στους οποίους έχει δοθεί το δικαίωμα αυτό με τις αποφάσεις που προβλέπονται στο άρθρο 6 παρ. 3 του παρόντος. Επί των Εκθέσεων και Σημειωμάτων Αξιολόγησης γνωματεύει ο προϊστάμενος του αξιολογούντος. Οι αποστρατευόμενοι αξιωματικοί, πλην των Αρχηγών των ΓΕ, δεν συντάσσουν Εκθέσεις Αξιολόγησης και Σημειώματα Αξιολόγησης. Οι Εκθέσεις και τα Σημειώματα στη περίπτωση αυτή συντάσσονται από τον αξιολογούντα του αποστρατευομένου αξιωματικού. 4. Στην 'Εκθεση Αξιολόγησης βαθμολογεί ή περιγράφει ο αξιολογών, ο γνωματεύων στις περιπτώσεις του άρθρου 7 παρ. 7 του παρόντος, καθώς και το όργανο οριστικής αξιολόγησης όταν και όπως προβλέπεται από τις διατάξεις του παρόντος. 5. 'Οταν στον αξιολογούντα δεν δόθηκε η ευκαιρία να σχηματίσει αιτιολογημένη γνώμη για ένα ή περισσότερα προσόντα του αξιολογουμένου, συμπληρώνει την αντίστοιχη θέση βαθμολογίας στο έντυπο της Εκθέσεως Αξιολογήσεως με το γράμμα «Χ». 6. 'Οταν με βάση τα καθήκοντα τα οποία εκτελεί ο αξιολογούμενος δεν είναι δυνατόν να δοκιμασθεί σε κάποιο προσόν, η αντίστοιχη θέση βαθμολογίας στο έντυπο της Εκθέσεως Αξιολογήσεως συμπληρώνεται με τα γράμματα «ΔΕ» («Δεν Εδοκιμάσθη»). 7. 'Οταν κάποιο προσόν δεν προσιδιάζει στο βαθμό ή στην ειδικότητα του αξιολογουμένου, η αντίστοιχη θέση βαθμολογίας στο έντυπο της Εκθέσεως Αξιολογήσεως συμπληρώνεται με τα γράμματα «ΔΙ» (Δεν Ισχύει). Σημείωμα Αξιολόγησης Άρθρ. 10.-1. Το Σημείωμα Αξιολόγησης συντάσσεται από τον αξιολογούντα αξιωματικό σε ένα και μοναδικό αντίτυπο, στο ειδικό έντυπο που καθορίζεται στο Παράρτημα «Β» του παρόντος, στις περιπτώσεις κατά τις οποίες ο αξιολογούμενος υπηρέτησε υπό τις διαταγές του αξιολογούντα για χρονικό διάστημα μικρότερο των εκατό ημερών. Την 31η Δεκεμβρίου κάθε έτους δεν συντάσσονται Σημειώματα Αξιολόγησης. 2. Στο Σημείωμα Αξιολόγησης ο αξιολογών και ο γνωματεύων βαθμολογούν ή περιγράφουν συνοπτικά εκείνα τα ουσιαστικά προσόντα για τα οποία μπόρεσαν να διαμορφώσουν γνώμη, επισημαίνοντας και τυχόν ελαττώματα. 3. Κατά τα λοιπά εφαρμόζονται αναλόγως οι διατάξεις των άρθρων 7, 8 και 9 του παρόντος. 'Εκθεση Πολεμικής Δράσης Άρθρ. 11.-1. Κατά τη διάρκεια των περιόδων που η χώρα βρίσκεται σε κατάσταση πολέμου, για κάθε αξιωματικό που μετέχει σε επιχειρήσεις συντάσσεται από τον αξιολογούντα μόνον 'Εκθεση Πολεμικής Δράσης, σε ένα και μοναδικό αντίτυπο, στο ειδικό έντυπο που καθορίζεται στο Παράρτημα «Γ» του παρόντος. 2. Στις Εκθέσεις Πολεμικής Δράσης αναφέρονται με λεπτομέρειες: α. Τα καθήκοντα τα οποία εξετέλεσε ο αξιωματικός. β. Οι επιχειρήσεις στις οποίες συμμετείχε, με λεπτομερή αναφορά περιοχών και ημερομηνιών. γ. Η ικανότητα αντιμετώπισης των προβλημάτων της μάχης και η συμμετοχή στην έκβαση της μάχης και στην επίτευξη του αντικειμενικού σκοπού. δ. Η συνολική απόδοση και ευψυχία του. ε. Οι προτάσεις απονομής ηθικών αμοιβών που έχουν υποβληθεί, καθώς και οι ηθικές αμοιβές που έχουν απονεμηθεί. στ. Κάθε άλλο στοιχείο ή γεγονός το οποίο είναι χρήσιμο για την εκτίμηση της απόδοσης του αξιωματικού κατά τις επιχειρήσεις. 3. Οι Εκθέσεις Πολεμικής Δράσης συντάσσονται στο τέλος κάθε επιχείρησης, ή όταν μετατίθεται ο αξιολογών ή ο αξιολογούμενος, ή όταν διατάσσεται από τον Αρχηγό του αντιστοίχου Κλάδου ΕΔ ή τον Αρχηγό ΓΕΕΘΑ και υποβάλλονται στα όργανα τα οποία με βάση τις διατάξεις του παρόντος τηρούν τους ατομικούς φακέλους των αξιωματικών. Για το χρονικό διάστημα που καλύπτεται από την 'Εκθεση Πολεμικής Δράσης δεν συντάσσεται 'Εκθεση ή Σημείωμα Αξιολόγησης. (Μετά τη σελ. 266,46(α)  Σελ. 266,461 Τεύχος 1386 Σελ. 27 Ατομικά Έγγραφα Αξιωματικών 36.Γ.θ.4 4. Σε περίπτωση που ο αξιολογών ή ο γνω-ματεύων φονευθεί ή βρίσκεται σε κατάσταση που δεν του επιτρέπει να προβεί σε αξιολόγηση, η 'Εκθεση συντάσσεται από τον αξιωματικό που τοποθετείται στη θέση του αξιολογούντος ή του γωματεύοντος. Ειδική 'Εκθεση Αποστρατείας Άρθρ. 12.-1. Οι Ειδικές Εκθέσεις Αποστρατείας που προβλέπονται στο άρθρο 10 του Ν. 2439/96, συντάσσονται σε ένα και μοναδικό αντίτυπο στο ειδικό έντυπο που καθορίζεται στο Παράρτημα «Δ» του παρόντος. 2. Στην Ειδική Έκθεση Αποστρατείας αναγράφονται από τον αξιολογούντα τα ουσιαστικά προσόντα στα οποία ο αξιολογούμενος παρουσιάζει ουσιώδεις ελλείψεις, περιγράφονται οι ελλείψεις αυτές και αιτιολογείται εμπεριστατωμένα η ανα-γκαιότητα παραπομπής εξ αυτού του λόγου του ζητήματος της περαιτέρω παραμονής του αξιολο-γούμενου στις Ένοπλες Δυνάμεις ενώπιον των αρμοδίων Συμβουλίων Κρίσεων. 3. Σε περίπτωση που ο αξιολογούμενος υποπίπτει σε σοβαρά παραπτώματα, περιγράφονται λεπτομερώς η φύση, το περιεχόμενο και οι ακριβείς συνθήκες τελέσεώς τους και αιτιολογείται εμπεριστατωμένα η αναγκαιότητα παραπομπής εξ αυτού του λόγου του ζητήματος της περαιτέρω παραμονής του αξιολογούμενου στις Ένοπλες Δυνάμεις ενώπιον των αρμοδίων Συμβουλίων Κρίσεων. Γνωμάτευση Άρθρ. 13.- 1. Επί των Εκθέσεων Αξιολόγησης, των Σημειωμάτων Αξιολόγησης, των Εκθέσεων Πολεμικής Δράσης, καθώς και επί των Ειδικών Εκθέσεων Αποστρατείας, γνωματεύει ο γνωματεύων εκτός εάν το Σημείωμα Αξιολόγησης καλύπτει χρονική περίοδο μικρότερη των πενήντα ημερών. 2. Ο γνωματεύων υποχρεούται να ελέγχει: α. Εάν τα περιγραφόμενα ελαττώματα προκύπτουν από επίσημα έγγραφα στοιχεία και ανα-φέρονται στο χρόνο που καλύπτει η 'Εκθεση ή το Σημείωμα Αξιολόγησης, ή περιήλθαν στον αξιολογούνται μέσα στο χρόνο αυτό. β. Εάν βαθμολογία κάτω του 60 καθώς και 90 και άνω σε οποιοδήποτε ουσιαστικό προσόν, στηρίζεται σε συγκεκριμένα γεγονότα ή στοιχεία τα οποία συνέβησαν στο χρόνο στον οποίο αναφέρεται η 'Εκθεση ή το Σημείωμα Αξιολόγησης, καθώς και εάν τα γεγονότα ή τα στοιχεία αυτά περιγράφονται στην 'Εκθεση ή το Σημείωμα Αξιολόγησης. Σελ. 266,462 Τεύχος 1386 Σελ. 28 γ. Εάν οι δυσμενείς εγγραφές στα ηθικά προσόντα, καθώς και η βαθμολογία κάτω του 80 στη κατάσταση υγείας του αξιωματικού, στηρίζεται σε έγγραφα στοιχεία. δ. Εάν έχουν τηρηθεί γενικά οι διατάξεις που διέπουν τη σύνταξη των Εκθέσεων και των Σημειωμάτων Αξιολόγησης, των Εκθέσεων Πολεμικής Δράσης και των Ειδικών Εκθέσεων Αποστρατείας. 3. Στις περιπτώσεις που ο ίδιος ο γνωματεύων προβαίνει σε βαθμολόγηση ουσιαστικών προσόντων (άρθρο 7 παρ. 7), έχει τις υποχρεώσεις του αξιολογούντος. 4. Μετά την γνωμάτευση, και επιφυλασσομένων των διατάξεων της επομένης παραγράφου καθώς και του άρθρου 14, οι Εκθέσεις και τα Σημειώματα Αξιολόγησης και οι Εκθέσεις Πολεμικής Δράσης επιστρέφονται στον αξιολογούντα και υποβάλλονται στην αρμόδια Διεύθυνση του οικείου ΓΕ. 5. Εάν ο γνωματεύων διαπιστώσει ότι κατά την αξιολόγηση δεν τηρήθηκαν τα αναφερόμενα στην παράγραφο 2, ή κρίνει ότι ο αξιολογών προέβη σε μη αντικειμενική ή εσφαλμένη αξιολόγηση, ή εάν με τη βαθμολόγηση ενός ή περισσότερων ουσιαστικών προσόντων απ' αυτόν μεταβάλλεται η κλίμακα της βαθμολογίας του αξιολογουμένου (άρθρο 8 παρ. 13 Ν. 2439/96, άρθρο 7 παρ. 1 του παρόντος), τότε υποβάλλει υποχρεωτικά την 'Εκθεση ή το Σημείωμα Αξιολόγησης ή την Έκθεση Πολεμικής Δράσης στο κατά το άρθρο 6 παρ. 4 όργανο οριστικής αξιολόγησης, ανεξάρτητα από το εάν θα προσφύγει ο αξιολογούμενος κατ' αυτών. Ενημέρωση και διαδικασία προσφυγής του αξιολογουμένου Άρθρ. 14.-1. Η ενημέρωση του αξιολογουμένου επί του περιεχομένου της 'Εκθεσης ή του Σημειώματος Αξιολόγησης, της 'Εκθεσης Πολεμικής Δράσης και της Ειδικής Εκθέσεως Αποστρατείας, είναι σε κάθε περίπτωση υποχρεωτική και γίνεται από τον αξιολογούντα μετά τη γνωμάτευση της Έκθεσης ή του Σημειώματος από τον γνωμα-τεύοντα. Αποδεικνύεται με την υπογραφή του αξιολογουμένου στο κατάλληλο σημείο της 'Εκθεσης ή του Σημειώματος Αξιολόγησης, της Ειδικής Έκθεσης Αποστρατείας, ή της 'Εκθεσης Πολεμικής Δράσης. Το δικαίωμα του αξιολογου-μένου ασκείται είτε με επιτόπια μελέτη είτε με τη λήψη αντιγράφου. 36.Γ.θ.4 Ατομικά Έγγραφα Αξιωματικών 2. Εάν ο αξιολογούμενος διαφωνεί με οποιοδήποτε στοιχείο της αξιολόγησής του, μπορεί εντός 15 ημερών από την ημερομηνία που έλαβε γνώση της αξιολόγησής του να προσφύγει ιεραρχικά στο όργανο οριστικής αξιολόγησης του άρθρου 6 παρ. 4 του παρόντος, με αναφορά του η οποία υποβάλλεται μία και μοναδική φορά για κάθε 'Εκθεση ή Σημείωμα Αξιολόγησης ή 'Εκθεση Πολεμικής Δρά-σης και στην οποία αναφέρει με λεπτομέρεια τους λόγους για τους οποίους προσβάλλει συγκεκριμένη βαθμολογία ή περιγραφή, ή άλλο συγκεκριμένο στοιχείο. 3. Η προσφυγή του αξιολογουμένου, η 'Εκθεση ή το Σημείωμα Αξιολόγησης, ή η 'Εκθεση Πολεμικής Δράσης υποβάλλονται στον γνωματεύοντα ο οποίος υποβάλλει όλη την αλληλογραφία στο όργανο οριστικής αξιολόγησης του άρθρου 6 παρ. 4. 4. Το όργανο οριστικής αξιολόγησης αξιολογεί οριστικά τον προσφεύγοντα για τα προσόντα ή τα στοιχεία για τα οποία αυτός έχει προσφύγει, σημειώνοντας την αξιολόγησή του επί της Εκθέσεως ή του Σημειώματος Αξιολόγησης, ή της Εκθέσεως Πολεμικής Δράσης, δύναται δε στα πλαίσια της εξέτασης της προσφυγής να συλλέξει τα απαραίτητα στοιχεία με οποιονδήποτε κατά τη κρίση του πρόσφορο τρόπο. 5. Η σχετική αλληλογραφία επιστρέφεται στον αξιολογούντα ο οποίος ενημερώνει τον αξιολογούμενο και στη συνέχεια την υποβάλλει στην αρμόδια Διεύθυνση του οικείου ΓΕ. Για την ενημέρωση του αξιολογουμένου και το δικαίωμα λήψης αντιγράφων, ισχύουν τα καθοριζόμενα στην παράγραφο 1. 6. Η διαδικασία της προσφυγής του αξιολογουμένου και της οριστικής αξιολόγησής του πρέπει να ολοκληρώνεται: α. Για τις τακτικές Εκθέσεις Αξιολόγησης μέχρι την 20ή Φεβρουαρίου κάθε έτους, για να είναι δυνατή η κρίση του αξιωματικού στις ετήσιες τακτικές κρίσεις. β. Για τις έκτακτες Εκθέσεις Αξιολόγησης και τα Σημειώματα Αξιολόγησης εντός μηνός από την ημερομηνία υποβολής της προσφυγής. γ. Για τις Εκθέσεις Πολεμικής Δράσης το ταχύτερο δυνατό. Τροποποίηση εντύπων Άρθρ. 15.-Τα έντυπα που προβλέπονται στα Παραρτήματα του παρόντος αντικαθίστανται, τροποποιούνται ή συμπληρώνονται με Αποφάσεις του Υπουργού Εθνικής Άμυνας οι οποίες εκδίδονται μετά από εισήγηση του ΣΑΓΕ και δημοσιεύονται στην Εφημερίδα της Κυβερνήσεως. Τελικές και μεταβατικές διατάξεις Άρθρ. 16.-1. Η ισχύς του παρόντος αρχίζει ενενήντα ημέρες μετά την δημοσίευσή του στην Εφημερίδα της Κυβερνήσεως. 2. Τα Φύλλα Ποιότητος, οι Εκθέσεις Ικανότητας, τα Σημειώματα Αποδόσεως, οι Εκθέσεις Πολεμικής Δράσεως και οι Ειδικές Εκθέσεις Αποστρατείας που περιλαμβάνονται στους ατομικούς φακέλους των αξιωματικών εξακολουθούν να ισχύουν και μετά τη θέση σε ισχύ του παρόντος. 3. Από τη θέση σε ισχύ του παρόντος καταργείται το ΒΔ 19/70 (ΦΕΚ Α' 6), όπως αυτό ίσχυε μετά τις τροποποιήσεις του, καθώς και κάθε άλλη διάταξη με την οποία ρυθμίζεται οποιοδήποτε θέμα σχετικό με τα ατομικά έγγραφα των μονίμων αξιωματικών των Ενόπλων Δυνάμεων. 4. Περιπτώσεις δυσμενών εγγραφών στις Εκθέσεις Ικανότητας, τα Σημειώματα Αποδόσεως και τις Εκθέσεις Πολεμικής Δράσεως, οι οποίες έχουν ήδη εξετασθεί με βάση τις διατάξεις του ΒΔ 19/70, όπως αυτό ίσχυε μετά τις τροποποιήσεις του, είτε αυτεπάγγελτα είτε κατόπιν αναφοράς δυσμενώς κριθέντος αξιωματικού, δεν επανεξετάζονται σε καμία περίπτωση. 5. Αναφορές παραπόνων του δευτέρου εδαφίου της παρ. 2 του άρθρου 6 του ΒΔ 19/70, καθώς και αναφορές δυσμενώς κριθέντων αξιωματικών της περιπτώσεως β' της παρ. 3 του άρθρου 6 του ΒΔ 19/70, όπως αυτό ίσχυε μετά τις τροποποιήσεις του, οι οποίες έχουν υποβληθεί μέχρι τη δημοσίευση του παρόντος, διέπονται από τις διατάξεις του ΒΔ 19/70. ΕΔΕ οι οποίες έχουν διαταχθεί με βάση τις διατάξεις των άρθρων 5 και 6 του ΒΔ 19/70 και βρίσκονται σε εξέλιξη, ολοκληρώνονται κανονικά και διέπονται από τις διατάξεις που ίσχυαν όταν διατάχθηκε η διενέργειά τους. «6. Οι διατάξεις της παραγράφου 3, περ β’, 4 και 5 του άρθρου 6 του ΒΔ 19/70, όπως αυτό ίσχυε μέχρι την κατάργησή του, εξακολουθούν να εφαρμόζονται και για όσους αξιωματικούς κρίνονται δυσμενώς και στο αιτιολογικό της δυσμενούς κρίσεώς τους περιλαμβάνονται στοιχεία από Εκθέσεις Ικανότητος και Σημειώματα Αποδόσεως που συνετάγησαν με βάση τις διατάξεις του Β.Δ. 19/1970 (ΦΕΚ Α’ 6)». Η παρ. 6 προστέθηκε ως άνω από το άρθρ. 1 του Π. Δ. 166/13 Ιουν./1 Ιουλ. 2002 (ΦΕΚ Α΄154 (Ακολουθούν Παραρτήματα Α, Β, Γ, Δ.). (Μετά τη σελ. 266,462)  Σελ. 266,463 Τεύχος 1386 Σελ. 29 Ατομικά Έγγραφα Αξιωματικών 36.Γ.θ.4 36.Γ.θ.4 Ατομικά Έγγραφα Αξιωματικών Άρθρο 1 Ατομικά Έγγραφα Για κάθε εν ενεργεία αξιωματικό των Ενόπλων Δυνάμεων τηρούνται τα ακόλουθα ατομικά έγγραφα: α. Ατομικός φάκελος. β. Βιβλιάριο μητρώου, ή φάκελος μητρώου για τους αξιωματικούς του ΠΝ. γ. Βιβλιάριο υγείας. Ατομικός φάκελος αξιωματικού Άρθρ.2.-1. Ο ατομικός φάκελος περιέχει τα έγγραφα στοιχεία που συνθέτουν την εικόνα του αξιωματικού και τα οποία είναι τα εξής: α. Ονοματεπώνυμο, πατρώνυμο, μητρώνυμο, όνομα συζύγου, αριθμός μητρώου και λοιπά στοιχεία οικογενειακής κατάστασης. β. ΠΔ ονομασίας του σε αξιωματικό καθώς και τα λοιπά ΠΔ και τις διοικητικές πράξεις που αφορούν τη σταδιοδρομία του. γ. Στρατολογικά στοιχεία. δ. Οι θέσεις στις οποίες έχει υπηρετήσει ο αξιωματικός. 36.Γ.θ.4 Ατομικά Έγγραφα Αξιωματικών ε. Παραπεμπτικές διαταγές ενώπιον Ανακριτικών Συμβουλίων και αποφάσεις των Συμβουλίων αυτών. στ. Καταστατικές και συνήθεις πειθαρχικές ποινές με τα αιτιολογικά τους. ζ. 'Εγγραφα από τα οποία προκύπτει η άσκηση ποινικής δίωξης. η. Αποφάσεις δικαστηρίων οιασδήποτε δικαιοδοσίας και αμετάκλητα αθωωτικά Βουλεύματα Δικαστικών Συμβουλίων. θ. Άδειες εκπαίδευσης στο εσωτερικό και εξωτερικό και σχετικές διαταγές. ι. Εκθέσεις επίδοσης σε σχολές και κέντρα εκπαίδευσης, καθώς και εκθέσεις επίδοσης πανεπιστημιακής και τεχνολογικής εκπαίδευσης. Αντίγραφα πτυχίων Α.Ε.Ι., Τ.Ε.Ι. και ξένων γλωσσών. ια. Προτάσεις και απονομές διαμνημονεύσεων και ηθικών αμοιβών. ιβ. Εκθέσεις Ικανότητας και Σημειώματα Αποδόσεως ή Φύλλα Ποιότητας που έχουν συνταχθεί υπό το προ της ισχύος του Ν. 2439/96 και του ΝΔ 178/69 καθεστώς. ιγ. Εκθέσεις και Σημειώματα Αξιολόγησης. ιδ. Ειδικές Εκθέσεις Αποστρατείας. ιε. Εκθέσεις Πολεμικής Δράσης. ιστ. Πίνακες Κρίσεων και Επανακρίσεων και αποφάσεις Συμβουλίων Κρίσεων, Προαγωγών και Επανακρίσεων. ιζ. Αποδεικτικά κοινοποίησης δυσμενών κρίσεων. ιη. Προσφυγές επί δυσμενών κρίσεων. ιθ. Αιτήσεις παραιτήσεων ή αποστρατειών και αποφάσεις επ' αυτών. κ. Αναφορές που αφορούν προσωπικά θέματα. κα. Στοιχεία υγιεινής κατάστασης. 2. Οι ατομικοί φάκελοι τηρούνται και ενημερώνονται από τους παρακάτω: α. Του Αρχηγού ΓΕΕΘΑ από τον ΥΕΘΑ. β. Των Αρχηγών των Κλάδων ΕΔ, του Υπαρχηγού ΓΕΕΘΑ και του Δκτού ΣΕΘΑ από τον Α/ΓΕΕΘΑ. γ. Των Αντιστρατήγων Διοικητών 1ης Στρατιάς, ΑΣΔΕΝ, Β' ΣΣ και ΣΔΑ, του ΓΕΠΣ και των Υπαρχηγών του ΓΕΣ από τον Α/ΓΕΣ. Των Αντιστρατήγων Διοικητών ΣΣ από το Διοικητή Στρατιάς. δ. Των Αντιναυάρχων, Αντιπτεράρχων, Υποναυάρχων και Υποπτεράρχων από τον Α/ΓΕΝ και τον Α/ΓΕΑ, αντίστοιχα. ε. Των αξιωματικών Όπλων του ΣΞ από τις οικείες Διευθύνσεις 'Οπλων του ΓΕΣ, με εξαίρεση τους ατομικούς φακέλους των Διευθυντών των Διευθύνσεων 'Οπλων του ΓΕΣ, των Διευθυντών του Α΄ και του Δ΄ Κλάδου του ΓΕΣ και του Διευθυντού της ΓΥΣ, οι οποίοι τηρούνται από τον ΑΥ/ΓΕΣ. στ. Των αξιωματικών Σωμάτων του ΣΞ από τις οικείες Διευθύνσεις Σωμάτων του ΓΕΣ, με εξαίρεση τους ατομικούς φακέλους των Διευθυντών των Διευθύνσεων Σωμάτων του ΓΕΣ και των Διευθυντών του Β΄ και του Γ΄ Κλάδου του ΓΕΣ, οι οποίοι τηρούνται από τον ΒΥ/ΓΕΣ, τους ατομικούς φακέλους των αξιωματικών του Γεωγραφικού Σώματος οι οποίοι τηρούνται από τη Διεύθυνση Μηχανικού του ΓΕΣ και τους ατομικούς φακέλους των αξιωματικών Φροντιστών και Αρχιτεχνιτών ΄Οπλων, οι οποίοι τηρούνται από τις οικείες Διευθύνσεις ΄Οπλων του ΓΕΣ. ζ. Των Αρχιπλοιάρχων και των Ταξιάρχων της ΠΑ από τους Υπαρχηγούς των Γενικών Επιτελείων Ναυτικού και Αεροπορίας, αντίστοιχα. η. Των αξιωματικών του ΠΝ από τον βαθμό του Σημαιοφόρου μέχρι και τον βαθμό του Πλοιάρχου από τη Διεύθυνση Διοικήσεως και Σταδιοδρομίας του ΓΕΝ (ΓΕΝ/Β3), με εξαίρεση τον ατομικό φάκελο του Διευθυντού ΓΕΝ/Β3 που τηρείται από το Διευθυντή Β' Κλάδου ΓΕΝ. θ. Των αξιωματικών της ΠΑ από τον βαθμό του Ανθυποσμηναγού μέχρι και τον βαθμό του Σμηνάρχου από τη Διεύθυνση Στρατιωτικού Προσωπικού του ΓΕΑ (ΓΕΑ/Β4), με εξαίρεση τον ατομικό φάκελο του Διευθυντού ΓΕΑ/Β4 που τηρείται από τον Διευθυντή Β΄ Κλάδου ΓΕΑ. ι. Των αξιωματικών των Κοινών Σωμάτων από τις αντίστοιχες Διευθύνσεις του ΓΕΕΘΑ, με εξαίρεση τους ατομικούς φακέλους των Διευθυντών των Διευθύνσεων που τηρούνται από τον Υ/ΓΕΕΘΑ. Ατομικό βιβλιάριο μητρώου Άρθρ. 3.-1. Το ατομικό βιβλιάριο μητρώου κάθε αξιωματικού τηρείται και ενημερώνεται από τη Μονάδα στην οποία υπηρετεί αυτός, και περιέχει τα ακόλουθα στοιχεία: α. Ονοματεπώνυμο, πατρώνυμο, μητρώνυμο, όνομα συζύγου, αριθμός μητρώου, οικογενειακά και στρατολογικά στοιχεία, καθώς και στοιχεία που αφορούν τη προέλευση, την ακαδημαϊκή μόρφωση και τη γνώση ξένων γλωσσών. β. Τη χρονολογία απόκτησης βαθμών και τις αντίστοιχες διαταγές. γ. Τις θέσεις στις οποίες υπηρέτησε ο αξιω-ματικός, χρονολογικά. (Αντί για τη σελ. 266,43(γ)  Σελ. 266,43(δ) Τεύχος 1386 Σελ. 23 Ατομικά Έγγραφα Αξιωματικών 36.Γ.θ.4 δ. Επιδόσεις στις σχολές και τα κέντρα εκπαίδευσης καθώς και στις διάφορες σχολές πανεπιστημιακής και τεχνολογικής εκπαίδευσης. ε. Προτάσεις και απονομές ηθικών αμοιβών και διαμνημονεύσεων. στ. Ειδικές καταστάσεις στις οποίες τέθηκε ο αξιωματικός. ζ. Παραπομπές σε Ανακριτικά Συμβούλια και αποφάσεις των Συμβουλίων αυτών. η. Συνήθεις πειθαρχικές και καταστατικές ποινές. θ. 'Εγγραφα από τα οποία προκύπτει η άσκηση ποινικής δίωξης, αμετάκλητα αθωωτικά Βουλεύματα Δικαστικών Συμβουλίων και αποφάσεις δικαστηρίων οιασδήποτε δικαιοδοσίας. ι. ΄Ολες τις άδειες οι οποίες του έχουν χορηγηθεί. ια. Αποτελέσματα σωματικών δοκιμασιών. ιβ. Στοιχεία που αφορούν τη πολεμική δράση. 2. Τα παραπάνω στοιχεία για τους αξιωματικούς του ΠΝ τηρούνται στον φάκελο μητρώου από την αρμόδια Δ/νση του ΓΕΝ. Βιβλιάριο υγείας Άρθρ. 4.-Το βιβλιάριο υγείας κάθε αξιωματικού τηρείται και ενημερώνεται από τη Μονάδα στην οποία υπηρετεί αυτός, και περιέχει τα ακόλουθα στοιχεία: α. Στοιχεία που αφορούν τις σωματομετρικές διαστάσεις και την υγιεινή κατάσταση του αξιω-ματικού, καθώς και τα ιδιαίτερα χαρακτηριστικά του, από την είσοδό του στο στράτευμα ή στην παραγωγική σχολή. β. 'Ολους τους δαμαλισμούς και εμβολιασμούς. γ. Τα πάσης φύσεως νοσήματα και τραύματα. δ. Τις μεταβολές λόγω νόσου. ε. Τις υγειονομικές επιθεωρήσεις και παρατηρήσεις. στ. Τα αποτελέσματα των ετήσιων υγειονομικών εξετάσεων. ζ. Οδοντιατρική κάτοψη με τις σχετικές παρατηρήσεις. Ηλεκτρονική τήρηση ατομικών εγγράφων Άρθρ. 5.-Τα ατομικά έγγραφα των αξιωματικών είναι δυνατόν παράλληλα να αποθηκεύονται με οποιονδήποτε τρόπο και σε ηλεκτρονικό υπολογιστή, με μέριμνα αποκλειστικά και μόνον της αρμόδιας Διεύθυνσης του κάθε Γενικού Επιτελείου (ΓΕΕΘΑ, ΓΕΣ, ΓΕΝ, ΓΕΑ) και υπό την επιφύλαξη των διατάξεων του νόμου 2472/97 για την προστασία του ατόμου από την επεξεργασία δεδομένων προσωπικού χαρακτήρα (ΦΕΚ Α' 50). Σελ. 266,44(δ) Τεύχος 1386 Σελ. 24 Αξιολογών, γνωματεύων, όργανο οριστικής αξιολόγησης του προσφεύγοντος Άρθρ. 6.-1. Ο Διοικητής, Κυβερνήτης ή Διευθυντής κάθε αξιωματικού καλείται «αξιολογών». Ο προϊστάμενος του αξιολογούντος, εφόσον υπάρχει, καλείται «γνωματεύων». 2. Σε καμία περίπτωση δεν είναι δυνατόν ο αξιολογών ή ο γνωματεύων να είναι νεότερος του αξιολογουμένου ή πρόσωπο το οποίο δεν έχει στρατιωτική ιδιότητα. Σε περίπτωση που ο αξιολογούμενος, λόγω της τοποθετήσεώς του ή λόγω της υπηρεσίας η οποία του έχει ανατεθεί, έχει ως άμεσο προϊστάμενο πρόσωπο το οποίο δεν έχει στρατιωτική ιδιότητα, τότε το πρόσωπο αυτό συντάσσει για τον υφιστάμενό του αξιωματικό άτυπο σημείωμα αποδόσεως, το οποίο αναφέρεται αποκλειστικά στην απόδοσή του κατά την άσκηση των καθηκόντων που του έχουν ανατεθεί στη συγκεκριμένη υπηρεσία και το οποίο διαβιβάζει σε σφραγισμένο φάκελο στον αξιολογούντα του υφισταμένου του αξιωματικού. 36.Γ.θ.4 Ατομικά Έγγραφα Αξιωματικών 3. Με αποφάσεις, οι οποίες δεν δημοσιεύονται στην Εφημερίδα της Κυβερνήσεως, του Α/ΓΕΕΘΑ, για τους αξιωματικούς που ανήκουν στο ΓΕΕΘΑ ή σε μονάδες, οργανισμούς, νομικά πρόσωπα και υπηρεσίες που υπάγονται ή εποπτεύονται απ' αυτό, και των Αρχηγών των ΓΕ των Κλάδων, για τους αξιωματικούς που ανήκουν σε κάθε Κλάδο ή σε μονάδες, οργανισμούς, νομικά πρόσωπα και υπηρεσίες που υπάγονται ή εποπτεύονται από τον αντίστοιχο Κλάδο, μετά από γνωμάτευση του ΣΑΓΕ και των Ανωτάτων Συμβουλίων των Κλάδων, αντίστοιχα, καθορίζονται οι αξιολογούντες, οι γνωματεύοντες, καθώς και κάθε λεπτομέρεια σχετική με την υποβολή και τήρηση των ατομικών εγγράφων των αξιωματικών. Με τις παραπάνω αποφάσεις των Αρχηγών των ΓΕ των Κλάδων καθορίζονται οι αξιολογούντες και γνωματεύοντες και για τους αξιωματικούς που υπηρετούν στη ΓΔΕ, το ΕΠΥΕΘΑ, τη Γενική Διεύθυνση Αμυντικής Βιομηχανίας-Έρευνας και Τεχνολογίας (άρθρο 20 Ν. 2641/98, ΦΕΚ Α' 211), καθώς και σε οποιονδήποτε άλλη υπηρεσία, νομικό πρόσωπο, φορέα ή οργανισμό, του εσωτερικού ή του εξωτερικού. 4. Στις περιπτώσεις που υποβάλλεται η προσφυγή που προβλέπεται στο άρθρο 14 του παρόντος, η οριστική αξιολόγηση γίνεται από τον προϊστάμενο του γνωματεύοντα ο οποίος ονομάζεται ''β' γνωμα-τεύων''. Στις περιπτώσεις που ο αξιολογών ή ο γνωματεύων ή ο προϊστάμενος του γνωματεύ-οντος είναι ο Αρχηγός ΓΕΕΘΑ ή Αρχηγός Κλάδου των Ενόπλων Δυνάμεων, καθώς και στις περι-πτώσεις κατά τις οποίες δεν προβλέπεται γνωμάτευση, η οριστική αξιολόγηση γίνεται από μεν το ΣΑΓΕ, προκειμένου περί των Αντιστρα-τήγων και αντιστοίχων των άλλων Κλάδων των Ενόπλων Δυνάμεων καθώς και προκειμένου περί των Υποναυάρχων και Υποπτεράρχων και των ανωτάτων αξιωματικών Κοινών Σωμάτων, από δε τα Ανώτατα Συμβούλια Βασικής Συνθέσεως των Κλάδων, προκειμένου περί των αξιωματικών των λοιπών βαθμών. Η οριστική αξιολόγηση των κατώτερων και ανώτερων αξιωματικών Κοινών Σωμάτων γίνεται σε κάθε περίπτωση από το Συμβούλιο Προαγωγών Αξιωματικών Κοινών Σωμάτων (ΣΠΚΣ). 5. Η οριστική αξιολόγηση του προσφεύγοντος γίνεται ακόμη και αν δεν έχει μεσολαβήσει γνωμάτευση. Ελαττώματα, αξιολόγηση των ουσιαστικών προσόντων Άρθρ. 7.-1. Η κλίμακα βαθμολογίας των ουσιαστικών προσόντων είναι η εξής: Εξαίρετος: 90 - 100 % Λίαν Καλός: 80 - 89 % Καλός: 60 -79 % Μέτριος: 40 - 59 % Απαράδεκτος: 0 - 39 % 2. Από τα ουσιαστικά προσόντα: α. Τα σωματικά, διανοητικά και ψυχικά, βαθμολογούνται αριθμητικά. β. Τα διοικητικά και επαγγελματικά βαθμολογούνται αριθμητικά, η δε βαθμολόγηση πρέπει να συνοδεύεται από εμπεριστατωμένη αιτιολογία. γ. Τα ηθικά δεν βαθμολογούνται, περιγράφεται όμως αιτιολογημένα η κτήση ή η έλλειψή τους με αναφορά σε συγκεκριμένα γεγονότα ή στοιχεία. δ. Από τα ειδικά προσόντα, οι μεν τυχόν ιδιαίτερες κλίσεις και επιδόσεις των αξιωματικών που μπορούν επωφελώς να χρησιμοποιηθούν από την υπηρεσία, περιγράφονται, τα δε ναυτικά και πτητικά προσόντα για τους αξιωματικούς του ΠΝ και της ΠΑ, αντίστοιχα, καθώς και τα πτητικά προσόντα για τους αξιωματικούς χειριστές αεροσκαφών και ελικοπτέρων του ΣΞ και του ΠΝ, αντίστοιχα, βαθμολογούνται αριθμητικά. ε. Για τους Ιπταμένους της ΠΑ, από τα πτητικά προσόντα βαθμολογείται ιδιαίτερα η πτητική διαθεσιμότητα με ανάλογη βαθμολογία κάτω του 79% όταν πρόκειται για αξιωματικούς οι οποίοι για λόγους υγείας έχουν κριθεί κατάλληλοι ως Ιπτάμενοι υπό περιορισμό, σύμφωνα με τις ισχύουσες περί υγειονομικής καταλληλότητας διατάξεις, και δεν είναι διαθέσιμοι για όλους τους τύπους αεροσκαφών. Για τις παραπάνω χαμηλές βαθμολογίες απαιτείται εμπεριστατωμένη αιτιολογία καθώς και η υποβολή εγγράφων στοιχείων από τα οποία να αποδεικνύονται οι λόγοι της μειωμένης διαθεσιμότητας. στ. Η βαθμολόγηση των σωματικών προσόντων γίνεται με αντικειμενικό τρόπο με βάση τη σωματική διάπλαση, τις ιατρικές γνωματεύσεις και τα αποτελέσματα των ετησίων σωματικών δοκιμασιών. Ο τρόπος διενέργειας των ετησίων σωματικών δοκιμασιών και οι κλίμακες βαθμολογίας για την αξιολόγηση των σωματικών προσόντων καθορίζονται με διαταγές των Αρχηγών των Κλάδων οι οποίες εκδίδονται κατόπιν γνωμοδοτήσεως των οικείων Ανωτάτων Συμβου-λίων. (Αντί για τη σελ. 266,45)  Σελ. 266,45(α) Τεύχος 1386 Σελ. 25 Ατομικά Έγγραφα Αξιωματικών 36.Γ.θ.4 3. Βαθμολογία κάτω του 60 καθώς και 90 και άνω σε οποιοδήποτε ουσιαστικό προσόν πρέπει να στηρίζεται σε συγκεκριμένα γεγονότα ή στοιχεία τα οποία συνέβησαν στο χρόνο που αναφέρεται η 'Εκθεση ή το Σημείωμα Αξιολόγησης. Τα γεγονότα ή στοιχεία αυτά πρέπει να περιγράφονται στην 'Εκθεση ή το Σημείωμα Αξιολόγησης. 4. Δυσμενής εγγραφή στα ηθικά προσόντα, καθώς και βαθμολογία κάτω του 80 στη κατάσταση υγείας, πρέπει να στηρίζεται σε έγγραφα στοιχεία. 5. Τα ελαττώματα πρέπει να προκύπτουν από επίσημα έγγραφα στοιχεία που πρέπει να υπάρχουν στον ατομικό φάκελο του αξιωματικού και αναφέρονται στο χρόνο που καλύπτει η Έκθεση ή το Σημείωμα Αξιολόγησης ή περιέρχονται στον αξιολογούντα μέσα στο χρόνο αυτό. Τα ελαττώματα δεν βαθμολογούνται αλλά περιγράφονται στην Έκθεση ή το Σημείωμα Αξιολόγησης και ανάλογα με τη φύση τους επηρεάζουν δυσμενώς την εκτίμηση των λοιπών ουσιαστικών προσόντων και ιδιαίτερα των ηθικών και ψυχικών, του κύρους και του στρατιωτικού πνεύματος. 6. Η τελική εικόνα του αξιολογούμενου πρέπει υποχρεωτικά να περιγράφεται από τον αξιολογούντα, με βάση τα ουσιαστικά προσόντα και την απόδοσή του κατά το χρονικό διάστημα της αξιολόγησης. 7. Ο γνωματεύων υποχρεωτικά βαθμολογεί ή περιγράφει, αντίστοιχα, τα παρακάτω προσόντα: α. Από τα σωματικά: την εμφάνιση και παράσταση β. Από τα διανοητικά: τη νοημοσύνη και κρίση. γ. Από τα ψυχικά: το θάρρος της γνώμης και τη πρωτοβουλία δ. Από τα διοικητικά: το κύρος. ε. Από τα επαγγελματικά: την επαγγελματική κατάρτιση και το στρατιωτικό πνεύμα. στ. Από τα ηθικά: την ανάληψη ευθυνών και την αξιοπρέπεια. Για τα υπόλοιπα προσόντα ο γνωματεύων βαθμολογεί εφόσον έχει μορφώσει γνώμη. Σε κάθε περίπτωση βαθμολόγησης ή περιγραφικής αξιολόγησης από τον γνωματεύοντα, εφαρμόζονται οι διατάξεις των παραγράφων 1 έως 6 του άρθρου αυτού. 8. Σε περίπτωση υποβολής προσφυγής από τον αξιολογούμενο αξιωματικό (άρθρο 14 του παρόντος), το όργανο οριστικής αξιολόγησης που επιλαμβάνεται κατά τα προβλεπόμενα στη παρ. 4 του άρθρου 6 του παρόντος, βαθμολογεί ή περιγράφει, ανάλογα με την κατηγορία στην οποία ανήκουν, μόνο τα προσόντα εκείνα για τα οποία προσφεύγει ο αξιολογούμενος. Σελ. 266,46(α) Τεύχος 1386 Σελ. 26 Υποχρεώσεις αξιολογούντος